b'\n_START_ARTICLE_\nRimski katolik (\xc4\x8dasopis)\n_START_PARAGRAPH_\nRimski katolik je bila katoli\xc5\xa1ka revija za filozofska, kulturna in sociolo\xc5\xa1ko in politi\xc4\x8dna vpra\xc5\xa1anja._NEWLINE_Revijo, ki je izhajala od leta 1888 do 1896, je urejal in izdajal A. Mahni\xc4\x8d, ki je napisal tudi ve\xc4\x8dino \xc4\x8dlankov s katerimi je \xc5\xbeelel dose\xc4\x8di, da bi v slovenskem kulturnem in javnem \xc5\xbeivljenju prevladali katoli\xc5\xa1ki kulturni, politi\xc4\x8dni in socialni vplivi nad liberalizmom in materializmom. Mahni\xc4\x8d je k sodelovanju pritegnil tudi ve\xc4\x8d mladih katoli\xc5\xa1kih razumnikov. Rimski katolik je spodbujal in utrjeval delo katoli\xc5\xa1kega shoda 1892, ter podpiral dijake in \xc5\xa1tudente, objavljala njihove prispevke (tudi Cankarjeve) in jih zanje nagrajevala. Rimski katolik je prenehal izhajati, ko je bil Mahni\xc4\x8d imenovan za \xc5\xa1kofa na Krku, zato je A.U\xc5\xa1eni\xc4\x8dnik, ki je z revijo \xc5\xbee prej sodeloval, ustanovil Katoli\xc5\xa1ki obzornik._NEWLINE_Rimski katolik je objavljal tudi kritike v katerih je s katoli\xc5\xa1kega stali\xc5\xa1\xc4\x8da ocenjevala doma\xc4\x8da tuja in knji\xc5\xbeevna dela in si s tem ustvaril sovra\xc5\xbenike, ki so revijo in urednika ostro napadali v svojih glasilih, Mahni\xc4\x8d pa jim je odgovarjal na enak na\xc4\x8din.'